Ελζμπιέτα Μπιενκόφσκα

Η Ελζμπιέτα Έβα Μπιενκόφσκα (πολωνικά: Elżbieta Ewa Bieńkowska, το γένος Μόιχο [Moycho]) (γενν. 4 Φεβρουαρίου 1964, Κατοβίτσε) είναι Πολωνή πολιτικός, η οποία υπηρέτησε ως Αντιπρόεδρος της Κυβέρνησης της Πολωνίας και Υπουργός Περιφερειακής Ανάπτυξης και Μεταφορών, προτού διοριστεί ως Ευρωπαίος Επίτροπος από τον Ζαν-Κλοντ Γιούνκερ το 2014.

Η Μπιενκόφσκα ήταν Υπουργός Περιφερειακής Ανάπτυξης στο Υπουργικό Συμβούλιο του Πρωθυπουργού Ντόναλντ Τουσκ από τις 16 Νοεμβρίου 2007 έως τις 27 Νοεμβρίου 2013, όταν διορίστηκε Αναπληρωτής Πρωθυπουργός της Πολωνίας ενώ συνέχισε τις προηγούμενες αρμοδιότητές της στο Υπουργείο Υποδομών και Ανάπτυξης.

 Εκπαίδευση 
Η Μπιενκόφσκα αποφοίτησε από το Γιαγκιελόνιο Πανεπιστήμιο με μεταπτυχιακό στην Ανατολική Φιλολογία το 1989. Έχει επίσης λάβει μεταπτυχιακό δίπλωμα από την Πολωνική Εθνική Σχολή Δημόσιας Διοίκησης και στη συνέχεια μεταπτυχιακές σπουδές μεταπτυχιακού στη Διοίκηση Επιχειρήσεων από τη Σχολή Οικονομικών Επιστημών της Βαρσοβίας.

 Επαγγελματική καριέρα 
Η καριέρα της Μπιενκόφσκα στη δημόσια διοίκηση ξεκίνησε στο Δημοτικό Συμβούλιο του Κατοβίτσε, όπου εργάστηκε σε περιφερειακές συμβάσεις που προήχθησαν, το 1999, ως επικεφαλής του Τμήματος Οικονομίας του Κατοβίτσε. Αργότερα το ίδιο έτος, διορίστηκε Διευθύντρια Περιφερειακής Ανάπτυξης για το Βοεβοδάτο Σιλεσίας, όπου υπηρέτησε μέχρι το 2007.

 Καριέρα στην πολιτική 
Η Μπιενκόφσκα περιγράφει τον εαυτό της ως τεχνοκράτη. Δεν είναι μέλος κάποιου κόμματος και εξελέγη στη Γερουσία της Πολωνίας το 2011 ως ανεξάρτητη υποψήφια, υποστηριζόμενη από την Πολιτική Πλατφόρμα.Annabelle Chapman (January 15, 2014), Elżbieta Bieńkowska – Hidden asset European Voice.

Στην κυβέρνηση του Πρωθυπουργού Ντόναλντ Τουσκ, η Μπιενκόφσκα υπηρέτησε ως υπουργός Υποδομών και Ανάπτυξης για την Πολωνία, καθώς και Αναπληρωτής Πρωθυπουργός από τα τέλη του 2013 έως τα τέλη Σεπτεμβρίου 2014. Υπό αυτή την ιδιότητα, ήταν υπεύθυνη για την κατανομή της χρηματοδότησης της Ευρωπαϊκής Ένωσης και των υποδομών μεταφορών της χώρας.Marcin Sobczyk (February 13, 2014), Poland Sacks Roads Agency Head The Wall Street Journal. Υπό την ηγεσία της, το υπουργείο ήταν το δεύτερο μεγαλύτερο τμήμα της Πολωνίας μετά το υπουργείο Οικονομικών, με 1.600 υπαλλήλους και 9 υφυπουργούς. Το Φεβρουάριο του 2013 εξασφάλισε 105,8 δισ. ευρώ από τον προϋπολογισμό της ΕΕ για την περίοδο 2014-2020.

Στις 3 Σεπτεμβρίου 2014, η Μπιενκόφσκα ανακοινώθηκε ως η Πολωνή υποψήφια στην Ευρωπαϊκή Επιτροπή, στη θέση του υπουργού Εξωτερικών Ραντόσουαφ Σικόρσκι, ο οποίος είχε προταθεί τον Αύγουστο σε μια προσπάθεια να εξασφαλίσει τη θέση του Ύπατου Εκπροσώπου της Ένωσης για θέματα Εξωτερικής Πολιτικής και Πολιτικής Ασφαλείας.Cynthia Kroet (September 3, 2014), Poland nominates Bieńkowska as Commission candidate European Voice.

Στις 10 Σεπτεμβρίου 2014, ο Γιούνκερ διόρισε την Μπιενκόφσκα ως Ευρωπαία Επίτροπο για την Ευρωπαϊκή Ενιαία Αγορά, τη Βιομηχανία, την Επιχειρηματικότητα και τα ΜΜΕ, μετά το οποίο, την 1η Νοεμβρίου 2014, ανέλαβε καθήκοντα στην Επιτροπή Γιούνκερ.

Από το 2015, η Μπιενκόφσκα είναι πρόεδρος της Ομάδας Προσωπικοτήτων Υψηλού Επιπέδου για την Αμυντική Έρευνα της Ευρωπαϊκής Επιτροπής.Simon Taylor (March 30, 2015), High-level group of personalities on defence research European Voice.

 Τιμές και παρασημοφορίσεις 

 40x40εσ - Διοικητής (με ζώνη), Βασιλικό Νορβηγικό Τάγμα της Αξίας
 40x40εσ - Μετάλλιο της Πυροσβεστικής Υπηρεσίας (Χρυσό), Κατοβίτσε

 Προσωπική ζωή 
Η Μπιενκόφσκα είναι παντρεμένη και έχει τρία παιδιά.Valentina Pop (August 9, 2015), In Juncker's European Commission, Dog Owners Outnumber Cat Lovers The Wall Street Journal.

 Παραπομπές 

 Εξωτερικοί σύνδεσμοι 

 www.premier.gov.pl
 www.elections2014.eu 
 Γάμος Μπιενκόφσκι/Πριγκίπισσας Ραντζίβιουου
 www.fakt.pl

Κατηγορία:Πολωνές πολιτικοί
Κατηγορία:Πολωνοί οικονομολόγοι
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Πολωνοί Ευρωπαίοι Επίτροποι